Z A P I S N I K
12. sjednice Vijeća Mjesnog odbora Gračani,
održane 19. svibnja  2022.
u objektu MO Gračani, Isce 15 , sa početkom u 18:00



NAZOČNI ČLANOVI VIJEĆA: Mirjana Štengl, Tomislav Čegelj, Mladen Sabljić, Zdenka Novak, Luka Perić, Ines Udodovsky

Odsutna vijećnica: Mirna Varga

Predsjedava: Mirjana Štengl, predsjednica Vijeća.


Zapisnik vodi: Ines Udodovsky, vijećnica


Predsjednica konstatira da ima dovoljno članova Vijeća da bi odluke bile pravovaljane.

Predložen je sljedeći dnevni red sjednice:


DNEVNI RED:


1. Usvajanje zapisnika 11. sjednice
2. Molba građana za postavljanje ogledala i table zabrane parkiranja na križanju Gračanske i Đurkovog puta /peticija građana/
3. Izlazno stajalište kod Mihaljevca za liniju br.15
4. Zahtjev građana  ulice Gračec i Lonjšinska /križanje/ za postavljanje ogledala i table zabrane parkiranja zbog čestih nesreća
5. Zahtjev građana Lonjščinske  da u program zimske službe trajno uđe obaveza posipavanja solju cijele dionice
6. Tekuća problematika 
7. Pitanja, prijedlozi i obavijesti


Ad 1 Usvajanje zapisnika 11. sjednice VMO Gračani

Predsjednica daje zapisnik na glasanje, koji je jednoglasno usvojen.


Ad 2  Molba građana za postavljanje ogledala i table zabrane parkiranja na križanju Gračanske i Đurkovog puta /peticija građana/

Nakon rasprave u kojoj je predsjednica naglasila da zakon ne dozvoljava postavljanje ogledala i table kod semafora jer se križanje koje ima semafor smatra najsigurnijim, vijećnik Čegelj dodatno obrazlaže zašto je zahtjev opravdan ; jedan od razloga zašto vijeće MO podržava je zbog specifičnosti i nepreglednosti raskrižja, a gosp. Jung, ( inicijator peticije ) se obavezao urediti ili posjeći drveće na svojoj čestici kako bi raskrižje bilo preglednije. Predsjednica se obvezala kontaktirati gosp. Junga.

Vijeće je jednoglasno podržalo molbu.


Ad 3 Izlazno stajalište kod Mihaljevca za liniju br.15

Predsjednica obavještava vijeće da je na koordinaciji u vijeću gradske četvrti donesen zaključak da će se održati treći izvid na teren sa stručnim službama grada kako bi se iznašlo bolje rješenje od trenutnog koje je na snazi.
Predsjednica čeka službeni poziv.


Ad 4 Zahtjev građana  ulice Gračec i Lonjščina /križanje/ za postavljanje ogledala i table zabrane parkiranja zbog čestih nesreća 

Vijećnici su jednoglasno podržali zahtjev 


Ad 5 Zahtjev građana Lonjščine da u program zimske službe trajno uđe obaveza posipavanja solju cijele dionice 

Vijećnici su jednoglasno podržali zahtjev

Ad 6 tekuća problematika

Predsjednica je obavijestila da je došlo do promjena u kadrovskim rješenjima u nekim gradskim službama, no bez obzira na to, nema pomaka oko postavljanja ili saniranja šahtova u Gračanskoj, i dalje imamo najmanje 5 problematičnih područja vezanih uz VIO, Zrinjevac ne kosi neke dijelove u Gračanima ( npr. dio oko Tunela ), ne uređuje šumicu uz tramvajsku prugu na početku Mihaljevca, a da je jedini pomak vidljiv kod Čistoće koja je uglavnom riješila zahtjeve građana tj. kućepazitelja za postavljanje posebnih prostora za kontejnere, a predsjednica je bila na dva terenska izvida.


Ad 7 Pitanja, prijedlozi i obavijesti


Ad 7.1

Pitanje neoznačenog prijelaza zebrom na izlazu sa platoa Žičare do ulice Nad Tunelom. Zbog sigurnosti, prije svega djece, tražimo rješenje ( uspornike ili zebru ).

Ad 7.2

Vijećnik Sabljić postavlja pitanje Gradonačelniku kada će biti javni natječaj za javnu nabavu, te kada će izvođač koji je već uveden u radove na križanju Jazbinske i Markuševečke završiti dogovorene radove, moli se odgovor gdje je stalo.

Ad 7.3

Vijeće MO nije dobilo odgovor o vlasništvu Vile Rebar, Adolfovca, a niti tko je dužan urediti stazu od Tunela prema staroj žičari, te tko će sanirati štetu i urediti planinarski put „Jožina staza“ koji je uništen prilikom gradnje žičare.


Ad 7.4

Traži se odgovor o izmještanju telekomunikacijskog ormarića A1 u ulici Isce, te se traži ubrzano popravljanje ograde MO Gračani.
[bookmark: _GoBack]
Sjednica MO završila u 19:00 sati.



Klasa: 024-08/22-003/1051
Urbroj: 251-13-11-2-22-2
U Zagrebu, 19. svibnja 2022.




Zapisničarka:                                                            Predsjednica MO Gračani:

Ines Udodovsky, vijećnica                                         Mirjana Štengl

